กลกิโมโน

กลกิโมโน เป็นนวนิยายแนวแฟนตาซี ประพันธ์โดย พงศกร หรือ นายแพทย์พงศกร จินดาวัฒนะ ตีพิมพ์ครั้งแรกปี 2557 โดยเปิดตัวหนังสือครั้งแรก วันที่ 28 มีนาคม 2557 ในงานสัปดาหนังสือแห่งชาติ ครั้งที่ 42 ณ ศูนย์การประชุมแห่งชาติสิริกิติ์ โดยเป็นหนังสือ 1 ใน 5 เล่มที่ได้แจ้งเกิดในงานนี้ และมียอดขายเป็นอันดับ 1 ของร้านจำหน่ายหนังสือบริษัท กรู๊ฟ พับลิชชิ่ง จำกัด โดยการเปิดตัวหนังสือในช่วงเวลาที่ใกล้เคียงกับการเปิดตัวละครโทรทัศน์ ซึ่งเนื้อหาเกี่ยวกับผ้าของญี่ปุ่นและยังเกี่ยวกับตำนานความเชื่อของชาวญี่ปุ่นในเรื่อง ตำนานนกกระเรียนทอผ้า โดยนำมาผูกเป็นเรื่องราวความเร้นลับของผ้ากิโมโนผู้ชาย ลายนกกะเรียนที่สืบทอดต่อ ๆ กันมาเป็นตำนานอันเก่าแก่ กับปมเหตุความขัดแย้งของสองตระกูลใหญ่ แห่งหุบเขาดวงจันทร์ และเรื่องราวความศักดิ์สิทธิ์ของ ศาลเทพเจ้ากระเรียนกับศาลเทพเจ้าจิ้งจอก แห่งแม่น้ำ สึกิ

**ละครโทรทัศน์**
ในปี 2557 บริษัท บรอดคาซท์ ไทย เทเลวิชั่น จำกัด ได้นำมาสร้างเป็นละครโทรทัศน์ครั้งแรก ทางสถานีวิทยุโทรทัศน์ไทยทีวีสีช่อง 3  เขียนบทโทรทัศน์ โดยณัชภีม โดยมีการฟิตติ้งละครครั้งแรกในวันที่ 7 เมษายน 2557 ซึ่งตรงกับวันสุดท้ายของการวางจำหน่ายหนังสือในงานสัปดาห์หนังสือแห่งชาติ ครั้งที่ 42 และมีการบวงสรวงเปิดกล้องละครในวันที่ 24 เมษายน 2557 หลังจากนวนิยายมีการวางจำหน่ายประมาณหนึ่งเดือน ถือเป็นปรากฏการณ์การบวงสรวงละครที่มีนักข่าวมาร่วมพิธีมากที่สุด โดยเป็นการกลับมาแสดงละครอีกครั้งในรอบ 17 ปี ของ ธงไชย แมคอินไตย์ ซึ่งรับบทเอกเป็นเทพเจ้านกกระเรียนทองคำ ร่วมกับ ภูภูมิ พงศ์ภาณุ อารยา เอ ฮาร์เก็ต นัฐฐพนธ์ ลียะวณิช เป็นต้น และมีการเปิดตัวละครอย่างเป็นทางการวันที่ 20 มีนาคม 2558 ภายใต้ชื่องาน Kol Kimono Japanese Experiences จัดขึ้นที่พาร์คพารากอน โดยมีการนำวัฒนธรรมความเป็นญี่ปุ่นแท้ ๆ มาแสดงในงานนี้ด้วย

**เรื่องย่อ**
ท่านชายโฮชิ เทพเจ้านกกระเรียนที่อยู่ในร่างมนุษย์และต้องอาศัยอยู่ในเมืองสึกิ ประเทศญี่ปุ่น เนื่องจากเมื่อ 400 ปีก่อน เทพเจ้านกกระเรียนได้ต่อสู้กับนางปีศาจหิมะที่โกรธแค้น ผู้ทำให้เกิดพายุหิมะครั้งใหญ่ถล่มเมือง เพราะเขาไม่ยอมรับรักเธอ โดยผลจากการต่อสู้นั้น แม้ว่าเทพเจ้านกกระเรียน จะเอาชนะปีศาจหิมะได้ แต่กิโมโนของเขาเกิดขาด ทำให้ไม่สามารถกลับสวรรค์ ต้องพรากจาก เมียวโจ เทพธิดาดาวเดือนเจ็ด คนรักของเขา เวลาผ่านไปจนกระทั่งปัจจุบัน ท่านชายโฮชิ ได้พบกับ รินดารา หญิงสาวชาวไทยผู้มาเรียนต่อที่ประเทศญี่ปุ่น ซึ่งจริง ๆ แล้วเธอคืออวตารส่วนหนึ่งของเมียวโจคนรักของท่านชายโฮชินั่นเอง

**นักแสดง**
 ธงไชย แมคอินไตย์ รับบทเป็น ท่านชายโฮชิโนโอจิ- ภูภูมิ พงศ์ภาณุ รับบทเป็น อาคิระ มิยาคาวะ- อารยา เอ ฮาร์เก็ต รับบทเป็น รินดารา (ฮิคาริ) และ เมียวโจโอจิน (เทพธิดาดาวเดือนเจ็ด)- จินตหรา สุขพัฒน์ รับบทเป็น มิกิ มิยาคาวะ- นัฐฐพนธ์ ลียะวณิช รับบทเป็น ฮิเดโนริ โคสึกะ- ณัฐริกา ธรรมปรีดานันท์ รับบทเป็น ยูกิฮิเมะ / นางปีศาจหิมะ- มิณฑิตา วัฒนกุล รับบทเป็น ไอ มิยาคาวะ- อภินันท์ ประเสริฐวัฒนกุล รับบทเป็น มาโกโตะ ชินเอบะ- อริสรา ทองบริสุทธิ์ รับบทเป็น ริเอะ ชินเอบะ- ดิลก ทองวัฒนา รับบทเป็น ไดสุเกะ โคสึกะ- กรกฏ ธนภัทร รับบทเป็น อัตสุโอะ- อณูวรรณ ปรีญานนท์ รับบทเป็น เคโกะ- ธัญญา รัตนมาลากุล รับบทเป็น นานะ- อัศนัย เทศทะวงศ์ รับบทเป็น นารุตะ- ด.ญ.กุลฑีรา ยอดช่าง รับบทเป็น อายูมิ มิยาคาวะ- ด.ช.ณัฐพัชร์ นิมจิรวัฒน์ รับบทเป็น ฮิโตชิ

**นักแสดงรับเชิญ**
 โชตะ มัตสึชิมะ รับบทเป็น เคนจิ- ปรีติ บารมีอนันต์ รับบทเป็น ทาคุยะ- พิศมัย วิไลศักดิ์ รับบทเป็น ป้าอัง- วิชุดา พินดั้ม รับบทเป็น แป้งร่ำ- คัชฑาเทพ เอี่ยมศิริ รับบทเป็น เกียว- สุพจน์ จันทร์เจริญ รับบทเป็น โชกุน มิยาคาวะ- อนันต์ บุนนาค รับบทเป็น แฮโรลด์ (แฮรี่)- ทูน หิรัญทรัพย์ รับบทเป็น สุรินทร์- สุปราณี เจริญผล รับบทเป็น ดวงดาว- วราพรรณ หงุ่ยตระกูล รับบทเป็น นัตสึโกะ- ตรีพล พรมสุวรรณ รับบทเป็น อากิฮาระ มิยาคาวะ- ศุภชัย สุวรรณอ่อน รับบทเป็น คูชิดะ- อรสา อิศรางกูร ณ อยุธยา รับบทเป็น ซาดาโกะ- วิสรรค์ ฉัตรรังสิกุล รับบทเป็น เคนตะ- วิศรุต หิมรัตน์ รับบทเป็น เริงตะวัน- นารา เทพนุภา รับบทเป็น เรืองนภา- ด.ญ.ชินารดี อนุพงษ์ภิชาติ รับบทเป็น ฮานะ- ด.ช.กันตพงศ์ เหลืองเจริญกิจ รับบทเป็น อาคิระ มิยาคาวะ (วัยเด็ก)- พลอย ศรนรินทร์ รับบทเป็น มิกิ มิยาคาวะ (วัยเด็ก)- ณพัศพร บุญธรรมรัตน์ รับบทเป็น รินดารา (วัยเด็ก)

**บุคลิกตัวละคร**
บุคลิกตัวละครเรื่องกลกิโมโน ดังนี้- ท่านชายโฮชิ รับบทโดย ธงไชย  แมคอินไตย์ ท่านชายผู้สง่างาม ร่าเริง เสียงไพเราะกังวาล ผู้ที่เป็นที่รักและเคารพของตระกูลมิยาคาวะมาตลอดหลายร้อยปี ซึ่งแอบซ่อนความเศร้าจากการพรากจากเทพธิดาดาวเดือนเจ็ดคนรักมาหลายร้อยปี เพราะแท้จริงแล้วเขาคือเทพเจ้านกกระเรียนทองคำ จนมาวันหนึ่งได้พบกับเธอ...รินดารา เธอคือส่วนหนึ่งของเทพธิดาคนรัก - อาคิระ  มิยาคาวะ รับบทโดย ภูภูมิ พงศ์ภาณุ ทายาทรุ่นปัจจุบันของตระกูลมิยาคาวะ  สืบทอดกิจการธุรกิจสิ่งทอของครอบครัว และมีภาระหน้าที่การดูแลศาลเทพเจ้ากระเรียนทองคำ ชีวิตเคร่งเครียดเพราะมีภาระรับผิดชอบมากมาย จนได้มาพบกับรินดารา ผู้นำแสงสว่างมาสู่เขา- รินดารา (ฮิคาริ) รับบทโดย อารยา เอ ฮาร์เก็ต หญิงสาวสดใส มุ่งมั่น อดทน และมีความสามารถพิเศษในการฟังสัตว์พูดคุยกันได้ ซึ่งต้องมาพบเจอกับความลึกลับมากมาย โดยเฉพาะตัวท่านชายโฮชิ โดยหลังจากความลับเปิดเผยเธอจะต้องฝ่าอุปสรรคต่าง ๆ เพื่อที่ตามหาขนนกกระเรียนทองคำ เพื่อนำมาช่วยท่านชายโฮชิ หรือเทพเจ้านกกระเรียน- เมียวโจโอจิน (เทพธิดาดาวเดือนเจ็ด)  รับบทโดย อารยา เอ ฮาร์เก็ต อดีตเคยเป็นคนชอบของท่านชายโฮชิ และ หน้าตาคล้ายกับรินดารา (ฮิคาริ) ราวกับฝาแฝด- มิกิ มิยาคาวะ รับบทโดย จินตหรา  สุขพัฒน์ เป็นคุณย่าเจ้าระเบียบ มีความสามารถในการทอกิโมโนที่ถ่ายทอดมาจากรุ่นปู่ย่า เธอเป็นคนที่รู้จักท่านชายโฮชิดีกว่าใคร ๆ เพราะเห็นท่านมาตั้งแต่เกิด และรู้ว่าท่านไม่แก่เฒ่าลงเลย- ฮิเดโนริ โคสิกะ รับบทโดย นัฐฐพนธ์ ลียะวณิช ชายหนุ่มหล่อเท่ห์ เป็นสมาชิกคนสำคัญของตระกูลโคสึกะ ซึ่งความลับของเขาคือการเป็นลูกครึ่งมนุษย์กับจิ้งจอก ถูกไดซุเกะพ่อเลี้ยงปลูกฝังให้เกลียดชังคนในตระกูลมิยาคาวะ รวมทั้งรินดารา ซึ่งต่อมาเขากลับตกหลุมรักเธอ- ยูกิ/นางปิศาจหิมะ รับบทโดย ณัฐริกา  ธรรมปรีดานันท์ เกอิชาสาวผู้อ่อนหวาน อ่อนแอ  เชื่อคนง่าย เธอหลงรักมาโกะโตะพ่อของริเอะ และโดนเขาหลอก กว่าจะรู้ความจริงก็ตอนที่เธอโดนลูกน้องมาโกะโตะหลอกไปฆ่าจนตาย และร่างถูกนางปีศาจหิมะเข้าสิงแทน ซึ่งนางปีศาจมีความเคียดแค้นต่อเทพเจ้านกกระเรียนทองที่ไม่รับรัก โดยเธอถูกขังอยู่ในตุ๊กตาฮินะมานานหลายร้อยปี จนกระทั่งถูกปลดปล่อยออกมา  แล้วสิงร่างยูกิ- ไอ มิยาคาวะ รับบทโดย มิณฑิตา  วัฒนกุล ลูกผู้น้องของอาคิระ วัยเดียวกับรินดารา  เธอแอบมีความสัมพันธ์กับฮิเดโนริ โคสึกะ ศัตรูกับตระกูลมิยาคาวะ เธอหลงรักเขามากจนยอมทำทุกอย่างที่ชายคนรักสั่ง รวมถึงแผนทำร้ายรินดารา- มาโกะโตะ ชินเอบะ รับบทโดย อภินันท์ ประเสริฐวัฒนกุล พ่อของริเอะ เป็นมหาเศรษฐีนักธุรกิจด้านส่งออกสิ่งทอ ถึงเขาจะอายุมากแล้วแต่ก็ยังหล่อ ภายในของเขาเหี้ยมโหดและเจ้าชู้มาก  เขาทำลายชีวิตและจิตใจของยูกิเกอิชาที่รักเขามาก  แถมยังสั่งฆ่าเธอ ทำให้นางปีศาจหิมะสิงร่างของยูกิ  แล้วมาโกะโตะก็ได้รับผลจากการกระทำด้วยการกลายเป็นเบี้ยล่างของนางปีศาจหิมะในร่างยูกิ - ริเอะ ชินเอบะ รับบทโดย อริสรา  ทองบริสุทธิ์ ดีไซเนอร์สาวจากฝรั่งเศส เป็นลูกสาวเศรษฐีที่ถูกตามใจมาตลอดจนเสียนิสัย เคยเป็นคนรักเก่าของอาคิระตั้งแต่สมัยที่ทั้งสองเรียนหนังสือที่ฝรั่งเศส คนรักเก่าที่ทิ้งอาคิระไป แต่สุดท้ายเธอก็กลับมาพยายามทำทุกอย่างให้เขาหันมารักเธอ ทำแม้กระทั่งทำร้ายรินดาราด้วยความริษยา- ไดซุเกะ โคสึกะ รับบทโดย ดิลก  ทองวัฒนา ชายวัยเดียวกับคุณย่ามิกิ เป็นประมุขตระกูลโคสึกะดูแลศาลเทพเจ้าสุนัขจิ้งจอก สามารถใช้เวทมนตร์ โดยจะต้องขัดขวางไม่ให้ตระกูลมิยาคาวะทอกิโมโนโฮชิ - อายูมิ มิยาคาวะ รับบทโดย ด.ญ. กุลฑีรา ยอดช่าง บุตรสาวพี่ชายของอาคิระที่จากไปในอุบัติเหตุ ยังส่งผลให้อายูมิขาขวาพิการลีบเล็กต้องใช้ไม้เท้าตลอดเวลา เป็นสมาชิกครอบครัวคนสำคัญที่จะต้องสืบทอดการทอกิโมโนต่อจากคุณย่ามิกิ  - ฮิโตชิ รับบทโดย  ด.ช. ณัฐพัชร์ นิมจิรวัฒน์ ผีเด็กที่ฮิเดโนริเลี้ยงไว้ทำลายศัตรู เป็นเด็กผู้ชายวัยประมาณ 8 ขวบ โดยจะพาเหยื่อไปฆ่าทิ้งตามคำสั่งของฮิเดโนริ เหมือนอย่างที่เคยทำให้พี่ชายของอาคิระตายและอายูมิต้องเป็นพิการมาแล้ว แต่ด้วยความเหงาอยู่คนเดียว ฮิโตชิจึงมักแอบหนีออกไปหาอายูมิในคราบของเด็กธรรมดา จนกลายเป็นเพื่อนสนิทกับอายูมิ

**เพลงประกอบละคร**
 เพลง ดอกไม้ในใจ - ขับร้องโดย ธงไชย แมคอินไตย์ ประพันธ์เนื้อร้องโดย กมลศักดิ์ สุนทานนท์และปิติ ลิ้มเจริญ ประพันธ์เนื้อร้องท่อนญี่ปุ่นโดย RURI, แต่งทำนองโดย ปรีติ บารมีอนันต์, เรียบเรียงโดย เพิ่มศักดิ์ พิสิษฐ์สังฆการ & Clash และเรียบเรียงท่อนญี่ปุ่นโดย พนเทพ สุวรรณะบุณย์- เพลง รักที่ไม่มีวันเป็นจริง - ขับร้องโดย ธงไชย แมคอินไตย์ - อารยา เอ ฮาร์เก็ต 
"รักที่ไม่มีวันเป็นจริง" เป็นซิงเกิลของ ธงไชย แมคอินไตย์ และอารยา เอ ฮาร์เก็ต ในปี พ.ศ. 2558 ประกอบละครโทรทัศน์เรื่อง กลกิโมโน ออกอากาศทางไทยทีวีสีช่อง 3 ประพันธ์เนื้อร้อง-แต่งทำนองโดย  ฟองเบียร์ (ปฏิเวธ อุทัยเฉลิม) เรียบเรียงโดย ธีระปริญญ์ รัตนบุตร มิวสิกวีดิโอนี้เผยแพร่ครั้งแรกในวันที่ 6 พฤษภาคม พ.ศ. 2558 เวลา 20.00 น. โดยได้ไปถ่ายทำกันที่ไพเรท สตูดิโอ สุคนธสวัสดิ์ 23 โดยเพลงดังกล่าวติดอันดับ 63 ของ The Hitz 100 countdown of 2015 คลื่น virginhitz 95.5- เพลง ปล่อยเธอไป - ขับร้องโดย ธงไชย แมคอินไตย์ ประพันธ์เนื้อร้องโดย กมลศักดิ์ สุนทานนท์ แต่งทำนองโดย พนเทพ สุวรรณะบุณย์ และเรียบเรียงโดย พนเทพ สุวรรณะบุณย์,ศราวุธ ฤทธิ์นันท์ เพลงนี้ออกจำหน่ายครั้งแรกในวันที่ 10 มกราคม พ.ศ. 2558- เพลง ความจริงเสมือนฝัน - ขับร้องโดย ปองกูล สืบซึ้ง

**การตอบรับ**
ละครกลกิโมโนปี 2558 ภายหลังการกออกอากาศ สื่อญี่ปุ่นนำเสนอข่าวการตามรอยสถานที่ถ่ายทำละครกลกิโมโนช่วยส่งเสริมการท่องเที่ยวให้กับประเทศญี่ปุ่น Nikkei Asia Review นิตยสารระดับโลกนำเสนอข่าวละครกลกิโมโน ในเรื่องของเนื้อหาของละคร นักแสดงนำ วัฒนธรรมและความสวยงามของสถานที่ถ่ายทำในฉากละครทางตอนเหนือของเกาะคิวชู ประเทศญี่ปุ่น NHK สถานีโทรทัศน์ชื่อดังของประเทศญี่ปุ่นนำเสนอข่าวละครกลกิโมโนมีอิทธิพลต่อการตามรอย ที่เกาะคิวชูจากเมืองเล็ก ๆ มีนักท่องเที่ยวหลั่งไหลเที่ยวมตามรอยสถานที่ถ่ายทำจำนวนมาก โดยมีนักแสดงระดับประเทศร่วมแสดง
ละครกลกิโมโน ของค่ายบรอดคาซท์ ไทยเทเลวิชั่น ที่สร้างขึ้นในปี 2558 ได้รับรางวัล ในฐานะผู้สนับสนุนการท่องเที่ยวประเทศญี่ปุ่นดีเด่น รางวัล Japan Tourism Award in Thailand 2015 จากองค์การส่งเสริมการท่องเที่ยวแห่งประเทศญี่ปุ่น

**อ้างอิง**

**แหล่งข้อมูลอื่น**
 849-  เรื่องย่อละคร กลกิโมโน : กระปุก-  เรื่องย่อละคร กลกิโมโน : Manager Onlinefix-attempted=yes -  เรื่องย่อละคร กลกิโมโน : Dara.truelife date=2015-07-10 
หมวดหมู่:นวนิยายไทยที่ประพันธ์โดย พงศกร
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2558
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ความสัมพันธ์ญี่ปุ่น–ไทย